ועדת החוקה, חוק ומשפט, כנסת 15, פרוטוקול מספר 227, 2000-12-10 12:45

אמנון רובינשטיין: אני פותח את ישיבת ועדת החוקה.

אמנון רובינשטיין: אנחנו עוסקים היום בהצעת חוק ההוצאה לפועל (תיקון –הודעה על סיום הליכים) – אישור לקריאה ראשונה.

אמנון רובינשטיין: חבר הכנסת לנגנטל, תציג את הצעת החוק.

נחום לנגנטל: על פי המצב היום, לא מוטלת על רשויות ההוצאה לפועל חובה לידע חייב אם וכאשר נסתיימו ההליכים נגדו.

נחום לנגנטל: יתרה מזו, לעיתים לא נמסרת על כך הודעה גם לצד שלישי - כגון בנק.

נחום לנגנטל: במצב כזה, עלול החייב להיקלע לקשיים ביורוקרטיים כאשר יתברר, לעיתים שנים לאחר תום ההליכים נגדו, כי צד שלישי פלוני טרם יודע כי ההליכים הסתיימו.

נחום לנגנטל: מוצע איפה להטיל חובה על רשויות ההוצאה לפועל ליידע את החייב כמו גם צדדים שלישיים –אם יש כאלה – על תום הליכי ההוצאה לפועל, והסרת מגבלות כלשהן שנוצרו כתוצאה מן ההליכים.

עינת רביד: חבר הכנסת לנגנטל, אנחנו הגענו לסיכום ביוני 2000 שרק הסייפה תעלה.

עינת רביד: הממשלה, בהחלטה שלה בוועדת שרים לענייני חקיקה מיום 5 ביוני 2000, אמרה שהיא תתמוך בהצעת החוק של חבר הכנסת לנגנטל בתנאי שהמציע יסתפק בחלק השני של הצעת החוק.

אמנון רובינשטיין: מה זה החלק השני?

עינת רביד: הסייפה שמתחיל במילים "הוטל עיקול.

עינת רביד: ." זאת היתה ההסכמה ביוני.

נחום לנגנטל: זה לא כל כך רלוונטי אם הממשלה תמכה או לא תמכה.

נחום לנגנטל: סביר להניח שאם היא תמכה זה רק הזיק.

אמנון רובינשטיין: אנחנו נעביר לקריאה ראשונה את הסייפה, כאשר לקראת קריאה שנייה ושלישית לא יטען נושא חדש מטעם הממשלה.

אמנון רובינשטיין: זה בסדר, עינת?

עינת רביד: המשמעות של זה שהוא כבר העביר את זה.

אמנון רובינשטיין: זה לא נושא חדש.

עינת רביד: בשלב זה אנחנו מעלים רק את הסייפה?

אמנון רובינשטיין: כן.

נחום לנגנטל: בכל מקרה, אם זה עבר בטרומית לא תוכלו לטעון שזה נושא חדש.

עינת רביד: זה שזה עבר בטרומית זה לא בסדר.

עינת רביד: הממשלה לא התנגדה מתוך הנחה שאתה מעלה רק את הסייפה.

אריה כהן: היום המערכת רק גדלה וגדלה.

אריה כהן: בסייפה כן נוכל לעמוד, וזאת בגלל שבחלק אחד כבר עשינו שיפור בתקנה.

אריה כהן: התקנה למעשה תשפר את המצב הקיים היום.

אריה כהן: אנחנו בוחנים שינוי תקנה נוספת כדי שלא יווצר מצב שצד ג' לא יקבל מידע על עיקול שהופסק או בוטל.

אריה כהן: בכל המקרים, נכון להיום, למעט שני מקרים שכרגע בשלבי תיקון, צד ג' מקבל את ההודעות.

דניאל וקס: היה לי יותר נוח אם חבר הכנסת היה נותן דוגמה לבעיה שמציקה לו שבעקבותיה הוא הגיש את הבקשה.

דניאל וקס: יש פתרונות בתקנות כאשר מדובר על ביטול עיקול.

אמנון רובינשטיין: הוא רוצה חוק, לא תקנות שאפשר לשנות.

אמנון רובינשטיין: הוא רוצה שהזכות הזאת תשוריין בחוק.

אמנון רובינשטיין: עו"ד וקס, אתה מתנגד להצעת החוק כפי שניסחתי אותה?

דניאל וקס: הבעיה שלי היא שכתוב הופסק, כאשר אני מבין שהכוונה היא להסתיים.

דורית ואג: אבל את זה מחקו.

אמנון רובינשטיין: המילה "הופסק" מופיעה בשורה השלישית.

דניאל וקס: בסייפה מדובר על הופסק.

דניאל וקס: לפי ההצעה, אני מבין שמתכוונים על תום הליכי ההוצאה לפועל.

דניאל וקס: אם זה תום אז הכוונה היא שהסתיים התיק.

אמנון רובינשטיין: אתה צודק.

יוליה אלברטון-מרוז: אגף התקציבים התנגד בזמנו לריישה.

אמנון רובינשטיין: את הריישה הורדנו.

דורית ואג: לשכת עורכי הדין, שנציגה לא יכול היה להגיע, תומכת בהצעת החוק.

דורית ואג: הם ביקשו להוסיף לאלה שמקבלים את ההודעה גם את הזוכה.

שלמה שהם: את המילה "כאמור" צריך למחוק כי את הריישה מחקנו.

אמנון רובינשטיין: מי בעד הצעת החוק כפי שקראתי אותה?

אמנון רובינשטיין: ה צ ב ע ה בעד – 2 נגד – 0 אושרה הישיבה נעולה.